FBS 04 Boldly Identifying with Jesus/ro

[[Media:FBS_04_Identificare_îndrăzneață_cu_Isus.pdf|Descărcați aici această pagină ca fișier pdf]]

Laude
Citește o scriptură ca introducere pentru un moment de închinare și laude aduse lui Dumnezeu.


 * Exemplu: Psalm 29:2 „Daţi Domnului slava cuvenită Numelui Lui!Închinaţi-vă înaintea Domnului în slava sfințeniei Sale!” Haideți să ne oprim puțin pentru a da slavă Domnului, aducându-I laude.

Purtare de grijă
Fiecare să se îngrijească de nevoile celuilalt prin rugăciune, sfaturi biblice și încurajare.


 * Roagă fiecare persoană să vorbească despre un lucru bun care i s-a întâmplat și să explice o provocare pe care a avut-o săptămâna aceasta.


 * Întreabă: „Ce vrei să facă Isus pentru tine săptămâna aceasta?” Rugați-vă unul pentru nevoile celuilalt.

Celebrarea credincioșiei
Încurajează ținerea la socoteală cu dragoste pentru a-L urma pe Isus


 * Întreabă: „Ce s-a întamplat atunci când I-ați încredintat lui Dumnezeu scopurile voastre și pașii practici de acțiune (declarațiile „Eu voi... până...”)”?

Motivație și încurajare
Exprimă-ți viziunea despre cine pot deveni ei în Cristos sau despre ce poate face Dumnezeu prin ei.

Exemplu: Nu numai că Domnul ne iubește, El are și o viziune pentru viețile noastre. Care este acea viziune? Să fim asemănători lui Cristos. Romani 8:29 spune că planul Său este ca toți să fim asemenea chipului lui Cristos și să Îl oglindim pe Tatăl așa cum a făcut-o Cristos. Iar vestea bună este că această lucrare de transformare a noastră după chipul lui Cristos este o lucrare pe care Dumnezeu o face. Filipeni 1:6 promite că Acela care a început această lucrare bună în voi, o va încheia cu credincioșie. Fiți ăncurajați de faptul că Dumnezeu va lucra în viețile voastre pentru ca voi să deveniți asemenea lui Cristos.



Contextul
Un urmaș al lui Isus numit Filip a împărtășit Evanghelia cu oamenii dintr-o regiune a Israelului numită Samaria. Dumnezeu i-a întrerupt lucrarea și i-a spus să meargă spre Sud, de-a lungul drumului ce se îndreaptă spre Egipt. Când a ajuns, el l-a găsit pe un conducător african care călătorea înapoi spre țara sa. Această istorisire ne spune ce s-a întâmplat.

Citește

 * Citește sau vizionați scriptura: Faptele apostolilor 8:34-40 de două - trei ori, în timp ce ceilalți ascultă.

Discuție despre ce au descoperit

 * Fiecare să spună ce anume i-a atras atenția (sau ce i-a plăcut cel mai mult) și de ce.


 * De ce credeți că este importantă această istorisire?


 * Cum putem face lucrurile diferit acum când știm această întâmplare (acest pasaj)?

Relatează și corectează

 * Exersați: roagă o persoană să relateze povestirea și roagă grupul să o corecteze dacă este nevoie.

Rezumat
Citește Matei 3:13-17. Isus însuși a fost botezat și a dat un exemplu urmașilor Săi. Încă din timpurile lui Cristos, toți cei care Îl urmează pe El și-au luat acest angajament. Dorința noastră de a ne boteza le arată celorlalți că s-a produs o schimbare reală în viețile noastre. El simbolizează identificarea noastră plină de îndrăzneală cu moartea și învierea lui Isus (Romani 6:4-5).



Pregătirea pentru misiune

 * Exersați începerea unei conversații, împărtășirea Evangheliei sau începerea procesului de monitorizare.


 * Amintește-le ce să facă atunci când cineva spune DA Evangheliei.

În misiune

 * Gândește-te la 5 persoane din Lista ta de cunoștințe cărora le vei relata întâmplarea sau cărora le vei împărtăși Evanghelia în această săptămână.


 * Dacă cineva vrea să fie botezat, stabilește o dată la care să facă asta.


 * Scrie declarații „Eu voi... până...” și vorbește despre ele în grupul tău.

Rugăciune pentru misiune

 * Încredințează în mâna lui Dumnezeu fiecare scop propus. Roagă-L pe Dumnezeu să ne ajute să fim credincioși și să ne folosească ca să începem o lucrare de multiplicare a ucenicilor.